CELEX: 32020D0216
Language: ro
Date: 2020-02-17 00:00:00
Title: Decizia de punere în aplicare (UE) 2020/216 a Consiliului din 17 februarie 2020 privind numirea vicepreședintelui și a altor doi membri deplini ai Comitetului unic de rezoluție

18.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 45/8
               
            
         DECIZIA DE PUNERE ÎN APLICARE (UE) 2020/216 A CONSILIULUI
         din 17 februarie 2020
         privind numirea vicepreședintelui și a altor doi membri deplini ai Comitetului unic de rezoluție
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (1), în special articolul 56 alineatele (4) și (6),
         având în vedere propunerea Comisiei Europene,
         întrucât:
         
                     (1)
                  
                  
                     La 13 noiembrie 2019, Comisia, după audierea Comitetului unic de rezoluție (denumit în continuare „comitetul”), reunit în sesiune plenară, a adoptat liste scurte de candidați pentru numirea vicepreședintelui și a altor doi membri deplini ai comitetului și a transmis respectivele liste scurte Parlamentului European.
                  
               
                     (2)
                  
                  
                     Consiliul a fost informat la 14 noiembrie 2019 în legătură cu respectivele liste scurte de candidați.
                  
               
                     (3)
                  
                  
                     În temeiul articolului 56 alineatul (5) din Regulamentul (UE) nr. 806/2014, mandatul vicepreședintelui și al celorlalți membri deplini ai comitetului este de cinci ani.
                  
               
                     (4)
                  
                  
                     La 14 ianuarie 2020, Comisia a adoptat o propunere de numire a domnului Jan Reinder DE CARPENTIER în funcția de vicepreședinte al comitetului, precum și a domnului Jesús SAURINA și a domnului Pedro MACHADO în calitatea de membri deplini ai comitetului și a transmis respectiva propunere Parlamentului European spre aprobare.
                  
               
                     (5)
                  
                  
                     Parlamentul European a aprobat respectiva propunere la 30 ianuarie 2020.
                  
               
                     (6)
                  
                  
                     Candidații propuși îndeplinesc cerințele prevăzute la articolul 56 alineatul (4) din Regulamentul (UE) nr. 806/2014,
                  
               ADOPTĂ PREZENTA DECIZIE:
         
            Articolul 1
            Se numesc în calitatea de membri deplini ai Comitetului, pentru un mandat de cinci ani începând cu 1 martie 2020:
            
                        —
                     
                     
                        domnul Jan Reinder DE CARPENTIER, în calitatea de vicepreședinte;
                     
                  
                        —
                     
                     
                        domnul Jesús SAURINA, în calitatea de director pentru planificarea rezoluției și decizii de rezoluție;
                     
                  
                        —
                     
                     
                        domnul Pedro MACHADO, în calitatea de director pentru planificarea rezoluției și decizii de rezoluție.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 17 februarie 2020.
            
               
                  Pentru Consiliu
               
               
                  Președintele
               
                J. BORRELL FONTELLES
            
         
         
            (1)  JO L 225, 30.7.2014, p. 1.